માર્ગ એક તથા બેમાં કૂલી તથા ઘોડા અમુક અંતર સુધી જ મળે છે. ત્યાર પછી કૂલી તથા ઘોડા બદલવા પડે છે. બાકીની વસ્તુ તિબેટમાંથી લઇશું તેવો વિચાર જ ન કરતા. તિબેટમાં મીઠું સિવાય કોઇ જાતના મસાલા મળતા નથી. દાળ તિબેટમાં ચડતી જ નથી. શાકભાજી પણ મળતાં નથી. લોટ તથા ચોખા ખૂબ મોંઘાં મળે છે. દૂધ, દહીં ક્યાંક ક્યાંક જ મળે છે. રહેવાની સગવડ મળતી જ નથી. તંબુમાં જ રહેવું પડે છે. જે જોઇએ તે બધું રસ્તામાંથી ભારતીય સીમામાંથી લઇ લેવું જોઇએ. તિબેટમાં જનારા યાત્રાળુ માટે રસોઇનાં સાધન ભાડેથી મળે છે. તંબૂ પણ ભાડે મળે છે.